Ja, det er en mulighed. Fordi ingen kan eller vil fortælle, hvordan Finanstilsynet og Saxo Bank er blevet inddraget i sagen, ved vi det dog ikke.
For at leve op til de gældende regler, skal en bank som Saxo Bank udføre relativt omfattende kontrol og have ganske godt kendskab til sine kunder. Man kalder det KYC – Know Your Customer – og det betyder blandt andet, at banken skal vide, hvor pengene stammer fra, og opdage det, hvis der er mærkelige handler.